62022TJ0468_INF
Sodba Splošnega sodišča (deveti senat) z dne 18. oktobra 2023 –EIB/Sirija
(Zadeva T‑468/22) (
1
)
„Arbitražna klavzula – Sporazum o posojilu v zvezi s projektom izboljšanja omrežja za prenos električne energije v tretji državi – Neizpolnitev pogodbe – Vračilo plačanih zneskov – Zamudne obresti – Postopek z zamudno sodbo“
1.
Sodni postopek – Tožba pred Splošnim sodiščem – Uporaba postopka z zamudno sodbo – Obveznost Splošnega sodišča, da ugodi predlogom tožeče stranke – Pogoji – Neodgovor tožene stranke v predpisanem roku
(Poslovnik Splošnega sodišča, člen 123(1))
(Glej točke od 16 do 19, 24, 35, 40 in 41.)
2.
Sodni postopek – Vložitev tožbe pri Splošnem sodišču na podlagi arbitražne klavzule – Posojilna pogodba, ki jo je Evropska investicijska banka sklenila s Sirijo – Pristojnost Splošnega sodišča, opredeljena v členih 256 in 272 PDEU ter z arbitražno klavzulo
(Člena 256(1) in 272 PDEU)
(Glej točke 20, 22 in 23.)
3.
Sodni postopek – Vložitev tožbe pri Splošnem sodišču na podlagi arbitražne klavzule – Posojilna pogodba, ki jo je Evropska investicijska banka sklenila s Sirijo – Kršitev pogodbene obveznosti s strani Sirije – Prehod pravic Banke na Unijo – Tožba, ki jo vloži Banka v imenu Unije – Dopustnost
(Člena 256(1) in 272 PDEU; Rimska konvencija z dne 19. junija 1980, člen 13(1))
(Glej točke 26, 27 in od 29 do 34.)
Izrek
1.
Sirski arabski republiki se naloži, naj Evropski uniji, ki jo zastopa Evropska investicijska banka (EIB), vrne zneska 22.856.655,23 EUR in 1.984.763,43 švicarskih frankov (CHF), ki predstavljata glavnice ter pogodbene in zamudne obresti, dolgovane na dan 30. junija 2022.
2.
Zneska 18.655.393,62 EUR in 1.716.822,98 CHF, ki zajemata glavnice, se od 30. junija 2022 do datuma plačila obrestujeta z zamudnimi obrestmi, izračunanimi v skladu z metodo, določeno v členu 3(2) sporazuma o posojilu št. 20868 v zvezi s projektom izboljšanja omrežja za prenos električne energije v Siriji, sklenjenega med EIB in Sirsko arabsko republiko 14. decembra 2000, ki je bil spremenjen 20. decembra 2004.
3.
Sirski arabski republiki se naloži plačilo stroškov.
(
1
)	UL C 359, 19.9.2022.